**PASLAUGŲ TEIKIMO SUTARTIES SPECIALIOJI DALIS**

**UAB „Ignitis grupės paslaugų centras“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 303200016, PVM mokėtojo kodas LT100008194913, registruotos buveinės adresas Laisvės pr. 10, LT-04215 Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama bendrovės vadovės Irmos Kaukienės, veikiančios pagal Paslaugų teikėjo įstatus (toliau – **Paslaugų teikėjas**), ir

**AB „Ignitis grupė“**, pagal Lietuvos Respublikos įstatymus įsteigta ir veikianti akcinė bendrovė, juridinio asmens kodas 301844044, PVM mokėtojo kodas LT100004278519, registruotos buveinės adresas Laisvės pr. 10, LT-04215 Vilnius, Lietuvos Respublika, įregistruota Lietuvos Respublikos Juridinių asmenų registre, atstovaujama bendrovės vadovo Dariaus Maikštėno ir Grupės finansų vadovo \_\_\_\_\_\_\_\_, veikiančių pagal generalinio direktoriaus 2019 m. kovo 26 d. sprendimu Nr. SPR\_2019-15 patvirtinto Sutarčių sudarymo, vykdymo ir vykdymo kontrolės taisyklių 1 priedo 4.4 punktą (toliau – **Užsakovas**),

Užsakovas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **SUTARTIES OBJEKTAS**
   1. Sutarties objektas – Paslaugos, kaip jos apibūdintos Sutarties BD 1.12 punkte ir detalizuotos Sutarties SD bei jos prieduose. Šia Sutartimi Šalys susitaria dėl tokių Paslaugų (Paslaugų grupių) teikimo Užsakovui:
      1. Informacinių sistemų teikimo ir priežiūros paslaugos;
      2. kitų paslaugų.
   2. Paslaugų teikimo sąlygos ir tvarka detalizuojamos atitinkamuose Sutarties prieduose.
2. **PASLAUGŲ APIMTIS IR KAINA**
   1. Už Paslaugų teikėjo pagal Sutartį teikiamas Paslaugas Užsakovas moka Paslaugų teikėjui Paslaugų kainą, kurios dydis ir apskaičiavimo tvarka yra nustatyti Sutartyje ir (ar) jos prieduose.
   2. Bendra Sutarties kaina: 216 590,00 EUR (du šimtai šešiolika tūkstančių penki šimtai devynisdešimt eurų ir 0 ct), įskaitant PVM. Bendrą Sutarties kainą sudaro:
      1. Paslaugų kaina - 179 000,00 EUR (šimtas sepnyniasdešimt devyni tūkstančiai eurų ir 0 ct), neįskaitant PVM.
      2. Papildomų paslaugų kaina (10 % nuo Paslaugų kainos) – 17 900,00 (septyniolika tūkstančių devyni šimtai eurų 0 ct), neįskaitant PVM
   3. Paslaugų apimtis detalizuojama Sutarties prieduose. Sutarties galiojimo laikotarpiu Užsakovas turi teisę koreguoti perkamų Paslaugų apimtį (kiekį), neviršijant atitinkamame Sutarties priede nurodyto maksimalaus Paslaugų kiekio (jei nurodytas) ir (arba) Sutarties kainos. Sutarties prieduose Šalys gali susitarti dėl Paslaugų apimties keitimo sąlygų.
   4. Užsakovas neįsipareigoja nupirkti viso maksimalaus Paslaugų kiekio, nurodyto atitinkamame Sutarties priede (jei nurodytas).
   5. Sutartyje nustatomi fiksuoto įkainio, įskaitant 10 % papildomų Paslaugų įsigijimui, ir sutarties vykdymo išlaidų (Tiesioginių išlaidų) atlyginimo kainos apskaičiavimo būdai.
   6. Sutarties galiojimo laikotarpiu Užsakovas turi teisę įsigyti iki 10 % Papildomų paslaugų, kurios nėra nurodytos Sutarties prieduose, tačiau kurios yra susijusios su Sutarties objektu.
   7. Papildomos paslaugos bus perkamos tokiais įkainiais, kurie galios Užsakovo užsakymo pateikimo dieną Paslaugų teikėjo kainoraštyje, jei tokio nėra, tokiu atveju Paslaugų teikėjo prekybos vietoje, kataloge ar interneto svetainėje nurodytomis galiojančiomis Papildomų paslaugų kainomis arba, jei tokios kainos neskelbiamos, Paslaugų teikėjo pasiūlytomis konkurencingomis ir rinką atitinkančiomis kainomis. Sutarties galiojimo metu įsigytų Papildomų paslaugų kaina negali viršyti Sutarties SD 2.2.2 punkte nurodytos sumos.
3. **PASLAUGŲ PERDAVIMO – PRIĖMIMO TVARKA**
   1. Paslaugų teikimo ir perdavimo-priėmimo tvarka yra nurodyta Sutarties BD ir Sutarties prieduose.
4. **MOKĖJIMAI PAGAL SUTARTĮ** 
   1. Užsakovas sumoka Paslaugų teikėjui už suteiktas Paslaugas Sutarties BD ar Sutarties prieduose nustatyta tvarka ir terminais.
5. **SUTARTIES ĮSIGALIOJIMAS IR GALIOJIMAS**
   1. Sutartis įsigalioja jos pasirašymo dieną, bet ne anksčiau kaip 2023 m. sausio 1 d.
   2. Jei Šalių atstovai Sutartį pasirašo skirtingomis dienomis, Sutartis įsigalioja tą dieną, kurią Sutartį pasirašo vėliau pasirašiusioji Šalis (jeigu Sutartis įsigalioja jos pasirašymo dieną).
   3. Sutartis galioja 36 mėnesius nuo įsigaliojimo dienos, bet ne ilgiau nei bus išnaudota Sutartyje nurodyta bendra Sutarties kaina, jei Sutartyje ar jos priede nebus nustatytas kitoks jų galiojimo terminas
   4. Jei Sutarties galiojimo laikotarpiu yra išperkama Paslaugų už Sutarties SD nurodytą bendrą Sutarties kainą, Sutartis nustoja galioti, jeigu ji nėra pakeičiama teisės aktų nustatyta tvarka. Užsakovas apie tai praneša Paslaugų teikėjui raštu, atskiras susitarimas dėl Sutarties nutraukimo nepasirašomas.
6. **KONTAKTINIAI ASMENYS**
   1. Užsakovo atstovų, kurie bus atsakingi už šios Sutarties vykdymą, kontaktai: \_\_\_\_\_\_\_\_\_
   2. Paslaugų teikėjo atstovų, kurie bus atsakingi už šios Sutarties vykdymą, kontaktai: \_\_\_\_\_\_\_\_\_\_
7. **DRAUDIMAS**
   1. Nei viena Šalis neprivalo drausti kitai Šaliai priklausančio turto.
8. **PRIEDAI**
   1. Kiekvienas šios Sutarties Priedas yra neatskiriama jos dalis. Kiekviena Šalis gauna po vieną kiekvieno Sutarties Priedo egzempliorių.
   2. Prie Sutarties pridedami priedai laikomi konfidencialia informacija.
   3. Sutarties priedai:
      1. 1 priedas „Paslaugų valdymas“;
      2. 2 priedas „Įkainių perskaičiavimo taisyklės“;
      3. 3 priedas „Duomenų tvarkymo sutartis“;
      4. 4 priedas „Įkainiai“;
      5. 5 priedas „Techninė specifikacija“;
      6. 6 priedas „Informacinių sistemų valdymas“;
      7. 7 priedas „Paslaugų SLA“;
      8. 8 priedas „Informacinių sistemų duomenų atsarginio kopijavimo ir atkūrimo paslauga“.
9. **ŠALIŲ REKVIZITAI**

|  |  |
| --- | --- |
| **Paslaugų teikėjas**  UAB „Ignitis grupės paslaugų centras“  Laisvės pr. 10, LT-04215 Vilnius  Tel. Nr.: +370 5 278 22 72  Įmonės kodas: 303200016  PVM kodas: LT100008194913  A. s. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_  „Swedbank“, AB  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bendrovės vadovė  Irma Kaukienė | **Užsakovas**  AB „Ignitis grupė“  Laisvės pr. 10, LT-04215 Vilnius  Tel. Nr.: + 370 5 278 2115  Įmonės kodas: 301844044  PVM kodas: LT100004278519  A.s. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_  AB SEB bankas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bendrovės vadovas  Darius Maikštėnas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Grupės finansų vadovas  \_\_\_\_\_\_\_\_\_\_\_\_ |